LidanRubinov/Halacha-QA huggingface dataset:
שאלה: שאלות באמונה: רציתי לשאול מספר שאלות בענייני אמונה. א. למדתי ברמב"ם שהקב"ה כרת ברית עולם עם עם ישראל בגלל מעשה האבות. איך יכול להיות שהקב"ה כרת ברית עם עם ישראל לנצח בגלל מעשה האבות, שהם מעשים התלויים בזמן ובמקום מסויימים ופרטיים? ב. למדתי במהר"ל נצח ישראל פרק י"א שהקב"ה בחר באברהם לא בגלל מעשיו אלא "מכח הכלל" - מה הכוונה בזה? ג. ראיתי בספר נפש החיים תחילת שער ד שיש ללמוד תורה לשמה - היינו לשם התורה. מה המטרה בכך שנלמד תורה לשיטתו? האם לומדים סתם כדי שנלמד תורה? אמרו לי שלימוד התורה מקדם את העולם וכו ע"פ המשך דברי נפש החיים בשער ד - אבל טענתי שאם כן זה לשם העולם ולא לשם התורה. ד. מי מוגדר תלמיד חכם בדורנו? מה הקריטריונים? האם יש הגדרה לגדול דור? מהי? ה. למה גוי שלמד תורה חייב מיתה? ו. גוי שיודע הרבה מאד תורה, גמרא, רש י תוס רמב"ם שו"ע נושאי כלים וכו - האם הוא יכול לפסוק הלכה? אם לא -מדוע?
תשובה: מעשה אבות: מאבותינו הקדושים ירשנו גם את הגנים. בכל אחד מאיתנו חבוי משהו מעבודת ה  ומגמילות החסד של אברהם אבינו, מהמסירות והגבורה של יצחק אבינו, וכן הלאה. ועל כן, הברית עמנו בזכותם, הוא משום שירשנו מהם את מידותיהם הטובות. תורה לשמה: נושא רחב מיני ים. המטרה שנלמד תורה לשם ידיעת התורה, מתוך ידיעה כי היא תורתו של הקדוש ברוך הוא, כי היא מעין בתו היחידה של ה, כי ה  מבקש שנעסוק בה יומם ולילה. תלמיד חכם: בכל חברה יגדירו תלמיד חכם באופן שונה. במקום בו רבים יודעי כל הש"ס, רבים מאיתנו לא יוגדרו כתלמידי חכמים. נדמה לי כי בדורנו מוגדר תלמיד חכם כל מי שעוסק בתורה ויודע אותה, גם אם אינו יודע את כל התנ"ך או את כל הש"ס. גדול דור: כאן תלוי האדם בשאלה כיצד הוא מוכר. היינו יכול אדם להיות תלמיד חכם מובהק שאינו כל כך ידוע, שעוסק בתורה בסתר, ועל כן הוא לא יוגדר כגדול הדור. יש לציין כי גדול הדור אינו דבר אמיתי, כי יש גדול הדור לציבור החרדי וגדול הדור לציבור הדתי לאומי. ומיהו גדול הדור, מי שיודע יותר, או מי שנשמעים לו יותר? מי שמחובר יותר לחיים, יודע מה קורה, יודע לפרש תהליכים מדיניים, כלכליים, הנוגעים לשאלות הדור, או מי שיש לו יותר תלמידים שהם תלמידי חכמים? לכן אל נא נתעסק בשאלת גדול הדור. יש לנו לאל, תלמידי חכמים מובהקים, מהם תצא תורה והוראה לכל ישראל. כשהם חולקים, איך נדע מיהו גדול הדור שהולכים אחריו? אף פעם בהסטוריה לא היה מושג כזה. הלל הזקן לא הוגדר כגדול הדור, גם כאשר בני בתירא וויתרו לו על תפקיד הנשיא כאשר נוכח בגדולתו. ורבי עקיבא לא הוגדר כך. וגם עליהם חלקו, אם כל גדולתם. כל אחד יש לו את רבו המובהק, ואם נזכה יתכנסו רבים מתלמידי החכמים יחדיו, יעסקו בשאלות שעומדות על הפרק, ומהם יחד תצא תורה כגדולי הדור בחבורה, ולא כיחידים. גוי שלמד תורה חייב מיתה: תלוי למה הוא למד תורה, מה היתה מטרתו. בקצרה, כיוון שאין להם עסק עם התורה, לימוד התורה שלו הוא בזבוז זמן, במקום לעסוק ביישובו של עולם הוא התעסק בלימוד מופשט. לכן, אם יש מטרה חיובית בלימוד שלו, הוא אינו חייב מיתה. (התשובה ניתנה מהרב שמואל דוד) רבני ורבניות בית הלל עונים לשו"ת גם בפייסבוק -
שאלה: התייעצות: לכבוד הרב אני בחורה שנמצאת זמן רב בשידוכים ומחכה למצוא את האדם המתאים ולהתחתן. ב"ה יש לי תואר ואני גם עובדת בעבודה שאני מאוד נהנית בה וגם טוב לי. משום כך לפעמים אני מרגישה שדווקא בגלל שטוב לי בעבודה החלל האישי מתעצם ואני מרגישה יותר את החיסרון בזוגיות. רציתי לשאול מה אני יכולה לעשות על מנת למלא את החלל? האם אני צריכה לחפש את החתן שלי בכל דרך? כי חיי זוגיות ימלאו לי את החלל. או שאני צריכה לסמוך על הקב"ה שיישלח לי את האדם המתאים לי בזמן המתאים, ובינתיים למצוא תחליפים שימלאו אותי כמו לימודים, שיעורים, חברות, טיולים. אשמח לשמוע את תשובתך.
תשובה: ב"ה, לא מתחתנים כדי למלא את החלל אלא בגלל שזה ערך גדול ומצוה, החלל רק יוצר את הדחף לבנות את הזוגיות. בודאי לא צריך להמתין שה  יעשה זאת, הרי אדם לא ממתין שה  יביא לו פרנסה אלא הוא לומד ומחפס עבודה, קל וחומר לא לחכות שה  ישלח אביר על סוס לבן. ולכן את צריכה לעשות השתדלות בענין. צריך להזהר לא למלא את הנפש בכל מיני תחליפים כי אז כבר לא יהיה צורך בחתן. דני ארגמן
שאלה: ביצה קלופה חתוכה: מה הדין בביצה קשה מגורדת ללא תערובת נוספת, האם גם בזה צריך להיזהר שלא יעבור עליה לילה? או שדווקא בביצה קשה שלמה יש בעיה?
תשובה: מקור הסוגיא במסכת נידה י"ז ושם כתוב "ביצה קלופה" הגמרא לא מפרשת האם היא חיה או מבושלת. הדרכי תשובה מביא מחלוקת בזה יור"ד קט"ו ס"ק ע"ד הביא דעות לכאן ולכאן גבי ביצה שלימה מבושלת ומקולפת. לא מצאתי התייחסות מפורשת לגבי מגוררת אבל במידה והוסיפו משהו ואפילו מלח מותר.
שאלה: אירוח בי ז בתמוז בביתי: צום קל ומועיל! רציתי לדעת האם אני יכולה לארח חברה היום בצום- אשר איננה צמה ( לא מעוניינת) בשתיה ובדבר מאכל? שהרי זה איננו צום חובה כיום כיפור ותשעה באב, ואני בכל אפן רוצה לזכות במצוות הכנסת אורחים. לרב
תשובה: אין לעשות כן. צום י"ז בתמוז הוא צום חובה, כיוון שקיבלוהו עליו ישראל, ואי אפשר להחליט אם אני מעוניין או לא. לכן גם סיוע לאדם ובפרט הצעת אוכל ושתייה היא שותפות בעבירה שלו. מצוות הכנסת אורחים כוללת לדאוג לאורח גם באופן רוחני.
שאלה: ביביסיטר: רציתי לשאול אם לילדה בת 17 ומעלה רווקה שומרת נגיעה ודתייה לכל דבר לומדת באולפנה מותר לעשות ביביסיטר לחילונים?? בבית שלהם אין בעיה של כשרות או משהו אבל הם מחללים שבת השאלה אם ראוי להיות נוכח בבית כזה הרבה זמן לתקופה ארוכה? והאם זה פוגע ברוחניות? ומה גישת ההלכה בזה.
תשובה: ברוך ד, אנחנו עם אחד, לא צריך להפריז בחשש מלהיות בביתו של יהודי. מלבד הזהירות בענייני כשרות, אין כל סיבה להמנע. את יכולה אפילו לראות בכך שליחות. המשפחה תכיר בת ישראל כשרה ועדינה - אולי זה יפתח אצלם משהו טוב כלפי המסורת והאמונה. זו הזדמנות לקרב למסורת, את הילדים שאת שומרת עליהם. ספרי להם סיפורים מהתנ"ך ומח. בהצלחה!
שאלה: חנות הפתוחה בשבת: מה הדין לגבי חנות הפתוחה בשבת ואינה מוכרת מזון, לדוג חנות פרחים הפעילה בשבת? ל
תשובה: לך מותר לקנות ממנה ביום חול (בהנחה שהפרחים לא נקטפו בשבת - פרח שנקטף בשבת אסור לקנותו בשום מקרה) מצווה להעדיף לקנות בחנות אחרת הסגורה בשבת כאשר היא מוכרת את אותו המוצר גם אם הוא יקר יותר ב 50. דוד לוי 098987548
שאלה: קשר עם בחור שבעבר לא שמר נגיעה: כבוד הרב! אני מתלבטת לגבי קשר שאני נמצאת בו כרגע. בפגישה הראשונה שלנו, (בחור הלומד באחת הישיבות הטובות והאיכותיות) הוא סיפר לי שהוא מתחזק. (בא מבית דתי, רק שבתקופת ההתבגרות הוא ירד קצת) ניסיתי לגשש על העבר שלו, מה שהביא אותי להבין שהוא לא שמר נגיעה בעבר - (עד לפני כשנתיים). במשך אותה פגישה, הוא לא התבייש להזכיר את זה, מספר פעמים. לטענתו, הוא לא עבר על הגרוע ביותר. אני שמרתי נגיעה לחלוטין. ומאז (לפני כשנתיים) שהוא נכנס לישיבה, הוא יודע שזה המקום שלו, הוא עזב את הכל, והשאיפות שלו גבוהות מאוד. רציתי לשאול,שבמידה ואני רוצה להמשיך את הקשר, איך אני יכולה לדעת שה"תשובה" שלו, היא אכן תשובה אמיתית שלא תתפוגג, ומה הם החסרונות או הסיכונים בבחור כזה, ומה חשוב שאבדוק. ותזכו למצוות שמחות! :)
תשובה: ב"ה, אי אפשר לדעת בודאות אם תשובה של אדם היא שלימה, רק ה  יודע, כמו שכתב הרמב"ם בהלכות תשובה : "ויעיד עליו יודע תעלומות" שלא יחזור לחטוא. כך שבעצם השאלה יש משהו מכשיל, מי אמר שלא יחזור לסורו, כמו שאפשר לשאול על מי שלא נכשל: מי אמר שהוא לא יכשל? הרי יש יצרים חזקים והרבה נופלים? צריך לבחון אדם לא לפי מצבים עתידיים אלא לפי ההוה, לפי מדרגתו העכשוית, לפי מעשיו ודיבוריו, לפי שאיפותיו, לפי המקום שהוא נמצא עכשיו, זה לא נותן ביטחון לעתיד, אבל גם בצדיק גמור אין בטחון. אם את בוחנת את מצבו בהווה, באופן שכלי וקר, ורואה שהוא אכן זנח את הדרך ההיא, לא כדאי לחשוש לעתיד. צריך רק לשים לב לכך שהשינו והשאיפות הם לא התלהבות של רגע, ואת זה אפשר לבדוק לפי סגנון הדיבור, אם אדם מרבה בדיבור נלהב על מצבו או שהוא עסוק בלמידה והתעלות. דני ארגמן
שאלה: אפשר לפספס זיווג?:, לפני 10 חודשים הכרתי בחור, ב3 חודשים הראשונים שיצאנו הרגשתי שה שלח אליי מלאך. כל מה שביקשתי היה בו. בחור עמל בתורה, עובד על מידותיו ללא סוף, מתייחס אליי ומבין כמו שאף אחד אחר לא. מתחילת הדרך מאוד היה ברור לו שזה זה, אני בהתחלה גם הייתי מאוד בטוחה אבל ככל שהזמן עבר הביטחון שלי בזה ירד. ידעתי בשכל שאני עם אדם איכותי מאוד מאוד, אבל לא הרגשתי כלום בלב הרבה מאוד זמן. הקשר נמשך מלא בעליות וירידות שכללו הצעת נישואין והתחרטויות שלי הלוך ושוב. אין לי ספק שנפגשתי עם אדם מדהים, וגם הקשר שהיה לי איתו היה משמעותי לי מאוד ומיוחד. ובכל זאת הלב שלי לא נתן לי להמשיך עם זה לגמרי עד הסוף. נפרדנו. אחרי 3 חודשים שמעתי שהוא התארס. גם עוד לפני ששמעתי שהוא התארס השאלה אם פעלתי נכון ולא התפנקתי מדי לא הפסיקה להטריד אותי. המחשבות הולכות הלוך ושוב הלוך ושוב ולא הצלחתי להרגע. הידיעה שהוא מאורס מצד אחד מאוד מאוד מרגיעה אותי- הנה, הוא שייך לאחרת ובאמת לא לי. ומצד שני, יש אפשרות שפיספסתי את שלי? שה שלח לי כל מה שיכלתי לבקש וחיכיתי וחיכיתי לרגש שיבוא וויתרתי. ואיבדתי את הזיווג שלי? יכול להיות מצב כזה? אני מתעקשת להאחז באמונה שאין טעויות בעולמו של רבונו של עולם. ואם הוא היה האיש שלי- ה היה פותח לי את הלב. כל כך התאמצתי על זה ולא וויתרתי בקלות בכלל, וזה לא קרה. אני מתעקשת להאמין שלא פיספסתי ובע"ה בקרוב מאוד גם אני אמצא את האיש שלי. אבל מדי פעם עוברת בי המחשבה שאולי כן. ה הרעיף עליי כל כך הרבה טוב, ואני בעצמי סירבתי. מה יש לרב לומר? איך אוכל להמשיך הלאה בלב שלם שלם באמת שכל אחד מקבל את שלו, וגם שלי מוכן לי. והוא קיים. נמצא בעולם ומחפש אותי גם. אני רוצה להאמין בלב שלם שקיימת לי גאולה. השאלה הזו אם פספסתי מפריעה לי להאמין באמונה שלמה שלמה שגם לי יש את האיש שלי ושאזכה לפגוש אותו בקרוב.
תשובה: לך. הקב"ה ברא את העולם בצורה מאד מאד מסוימת, לפי תוכנית מדוייקת שלו, וכך גם את האדם, כחלק מהבריאה. הקב"ה בכוונה, כנראה, מנע מאתנו לדעת, במקרה כמו שאת מתארת, אם נהגנו נכון או לא. זה משהו מעין "נסיון", כמו עשרת הנסיונות שהקב"ה העמיד בהם את אברהם אבינו. והאתגר העומד בפנייך, כמו בפני כל אחד שעבר דבר דומה (ויש ה מ ו ן כאלה.) הוא להביט קדימה, ולא לאכול את הלב על מה שהיה, ולא לומר: "פספסתי בטיפשותי את הבחור הכי מתאים שהקב"ה שלח לי". קשה שלא לחשוב כך, אבל מחשבה כזו מתגנבת, ואת צריכה להיות חזקה ולומר: אני אבנה זוגיות טובה עם בחור אחר. עם כל כך הרבה בחורים את יכולה לבנות זוגיות טובה, ויכול להיות שיהיה לך קשה, ויקח זמן עד שתמצאי את בן הזוג שלך. אל תתייאשי! אל "תאכלי" את עצמך. הקב"ה מצפה ממך שתחפשי בשמחה בן זוג, ואיתו תבני את ביתכם. והערה חשובה: אינני יודע איך את בדרך כלל בקבלת החלטות. הסיפור שסיפרת מראה שקשה לך לקבל החלטות. אולי תפגשי יועצ ת נישואין כדי לחזק את יכולת קבלת ההחלטות שלך? או קאוצ ר ית? מאחל לך הצלחה גדולה, ובקרוב.
שאלה: ריקודים מעורבים ושמירת נגיעה: אני דתיה והיה איזה מסיבה של חברה והיה שירים ושתיה ונכשלתי ושתיתי ורקדתי בפריצות ולא שמרתי נגיעה(ממש לא שמרתי נגיעה) ואני מאוד מצטערת על זה האם יש לי מחילה בשמים על דבר כזה אני יוכל לחזור בתשובה?
תשובה: כן, בוודאי, יש מחילה בשמים. ראי מה כותב הרמב"ם בהלכות תשובה, פרק א הלכה ג : בזמן הזה שאין בית המקדש קיים, ואין לנו מזבח כפרה,. התשובה מכפרת על כל העבירות. אפילו רשע כל ימיו, ועשה תשובה באחרונה, אין מזכירין לו שום דבר מרשעו, שנאמר "רשעת הרשע לא יכשל בה ביום שובו מרשעו" ויום הכפורים מכפר לשבים, שנאמר "כי ביום הזה יכפר עליכם" ואיך עושים תשובה? רמב"ם, הלכות תשובה, פרק א הלכה א : כל מצות שבתורה, בין עשה בין לא תעשה, אם עבר אדם על אחת מהן, בין בזדון בין בשגגה, כשיעשה תשובה וישוב מחטאו חייב להתוודות לפני האל ברוך הוא. וידוי זה מצות עשה. כיצד מתוודים? אומר  אנא השם חטאתי, עויתי, פשעתי לפניך, ועשיתי (כך וכך) והרי ניחמתי ( אני מצטער ת) ובושתי במעשי, ולעולם איני חוזר ת לדבר זה.
שאלה: בין המצרים - חתונה: הוזמנתי לחתונה ע"י עמיתה לעבודה חילוניה שתתקיים בתקופת שלושת השבועות (לפני ר"ח אב). האם מותר לי להגיע?
תשובה: נחלקו בכך הפוסקים, לענ"ד, אם הכלה שהזמינה אותך תפגע אם לא תבוא- תגיע לחתונה.
שאלה: שלושת השבועות: צהריים טובים! האם מותר ללכת לבאולינג בשלושת השבועות? וצום מועיל!
תשובה: לענ"ד מותר. אין איסור לשחק בשלושת השבועות. אבל אם עושים את זה כ"יציאה לבילוי" של חבורה- נראה לי שאין מקום לכך בתקופה זו.
שאלה: כסא בטיחות לרכב לבן השישי: אנו עומדים לפני לידת בנינו השישי, בעזרת בשם! אנו צריכים לקנות כסא בטיחות. בעבר תמיד קנינו הזול ביותר עם תו תקן. אולם, עכשיו יש לי ספקות האם צריך להשקיע בכסא בטיחות יקר ( מאות שקלים)שעבר מבחני ריסוק וכו למען בטיחות ילדי. או להסתפק בכסא זול ( 170 שח) ולהגיד זה מספיק. האין בכך הסתמכות על הנס. או אולי להפך זה בטחון בה. אנשים סביבי דוחפים להשקיע ולקנות כסא "איכותי" ואני מתלבטת מה לעשות. אין לי דרך לבדוק האם הכסאות הזולים באמת מגינים על הילד כמו שצריך.
תשובה: יש לקנות כסא שמשתמשים בו רבים לשמירה על התינוק, ושהחוק מתיר שימוש בו, גם אם הוא זול מאד ויש טובים ממנו. זהו הפרמטר המינימאלי ההלכתי של שמירה עליו, הן מצד דעת המומחים לסכנתו, הן מצד הכלל  שומר פתאים ד   שנאמר במקום סכנה שדשים בה רבים. אין חובה לקנות את היקר יותר גם אם הוא שומר יותר.
שאלה: מנוי לסרט עם הרצאה בבין המיצרים: יש לי מנוי שנתי לסדרת הרצאה סרט. האחרון רה נופל בבין המיצרים, לפני רח אב. הסרט כבד, רגיש לא קצבי ולא שמח. אפסיד את ערכו הכספי אם לא אשתתף. מותר?
תשובה: מותר עד ר"ח אב
שאלה: מוזיקה בשלושת השבועות: האם האיסור לשמוע מוזיקה חל רק על תשעת הימים או גם על שלושת השבועות? אני ספרדייה. מראש ויום טוב. צום קל ומועיל!
תשובה: בכל שלושת השבועות לא שומעים מוזיקה שמחה ולא מנגנים או רוקדים, לכל השיטות. אני מצרף תשובה חשובה בנושא: מקורות: ילקוט יוסף סימן תקנ"א סעיף ו.
שאלה: כשרות מהדרין: בעלי ואני מעוניינים לשמור בביתנו על כשרות מהדרין. ככל שאנחנו מבררים יותר בנושא, אנחנו מגלים שזה מאוד מורכב, עם הרבה פוליטיקה, וחלק מהרבנים ששאלנו אותם על כשרויות מסויימות, מסתבר שענו לנו תשובות על סמך שמועות ולא ידיעות. אנחנו ממש מבולבלים ולא יודעים כיצד לנהוג. אנא אל תתנו לנו תשובה מעורפלת בסגנון, שצריך לבדוק כל מוצר בפני עצמו, אלא הדרכה קונקרטית.
תשובה: אנו ממליצים לך להעזר ברשימת המומלצים שלנו כמו"כ יש חומר לימודי רב באתר ע"מ להכיר את הלכות הכשרות.
שאלה: מוצר שיתכן שהוא חמץ מפסח: לכבוד הרב קניתי 2 חבילות של חטיפי אנרגיה מסניף של ניו-פארם (ממש השבוע-לפני בין המצרים). שאלתי את הקופאי האם יש להם תעודת מכירת חמץ והוא הראה לי תעודה מצולמת על שם של אדם פרטי אך בכתובת הנכונה. בכל אופן הוא אמר לי על אחת מן החבילות שהיא הגיעה ממש לפני מספר ימים לסניף ובטוח שאינה מפסח. לגבי השניה לא שאלתי (היא של חברה אחרת). אך כתוב על שתיהן תאריכי יצור מלפני הפסח. פשוט שאלתי את עצמי האם יתכן שמלכתחילה החבילות הגיעו ממישהו שלא ביצע מכירת חמץ, או לחילופין שרשת הניו פארם לא עשתה הלכה למעשה מכירת חמץ והאם עדיף מראש לזרוק את שתי החבילות. ב ו אודליה
תשובה: אודליה לא צריך לזרוק את החבילות. האיסור של הנאה מחמץ שעבר עליו הפסח הוא איסור של חכמים ולא מן התורה. הכלל הוא שספק דרבנן   מקילים. זאת ועוד. סביר להניח שהחמץ נמכר כמו שידוע לי שעושים ברוב סניפי הסופר פארם.
שאלה: שיפוצים: לכבוד הרב. אני נמצא באמצע שיפוץ דירה שקניתי זה כבר חודשים רק אני וחמי משפצים את הדירה בגלל שיקולים כלכלים ובגלל זה זה נמשך אנחנו לא יכולים ליכנס הביתה בגלל שנותר עוד לסדר את הבית מבחינת צבע תיקוני שפכתל וסידור חפצים לארונות. השאלה שלי האם אני יכול להמשיך בשיפוץ כמובן לא למטרות נוי רק כדי להכנס לבית או אני צריך להמתין עד לאחר תשע באב? מראש אילן
תשובה: עד ראש חודש אב מותר לעשות כל שיפוץ. לאחר ראש חודש אב מותר לעשות שיפוץ שנועד לכניסה יותר מהירה לבית, דברים שהם תוספת נוי ופינוק צריך להשאיר לאחר תשעה באב. ברכה והצלחה. ירון דוראני.
שאלה: עופות פלייש: בעופות של פלייש שנשחטים בהוד חפר מחקו בצבע שחור את ההכשר מהדרין של הרב ורנר. האם כשרות פלייש נשארה מהודרת? אם כן מדוע מחקו בשחור כנ"ל?
תשובה: הכשרות מהדרין של הרב וורנר נמחקה בשל הודעתו שהמשחטה אינה מהדרין. שחיטת פלייש לא שונתה.
שאלה: קשה לי מאוד לשמור את הברית: אני בחור בן 16 ואני חטאתי בהרבה בזרע לבטלה ומראות אסורים באינטרנט, אני פשוט לא מצליח להתגבר על זה! וככל פעם שאני אומר לעצמי "זו הפעם האחרונה שאתה חוטא" אני נופל שוב פעם ושוב פעם. כל השיחות מוסר ששמעתי לא משפיעות וחלק מהשיחות אף מורידות אותי כלפי מטה!! אחרי כל פעם שאני חוטא אני ישר חושב "אוי מה עשיתי." וזה ממש שובר אותי. אני חייב עזרה דחוף מה לעשות ואיך לתקן ואלי טיפים מה לעשות איך להיתגבר בהמשך. שמעתי על המוסג התבודדות, אני מדבר הרבה עם ה ומבקש שלא יביא אותי לידי ניסיונות אך אני לא חש בכך שה מקשיב לי! אני מרגיש שאני סתם מדבר לעצמי! מה עושים????????
תשובה: עליך לזכור שהקב"ה יראה ללבב. כל הקשיים שלך, כל הנסיונות שלך, כל השאיפה והרצון הטוב - את כל אלו הקב"ה רואה ושומר. מורה טוב מעריך תלמיד לא לפי הציון שהוא משיג במבחן אלא לפי המאמץ וההשקעה. כך אמרו ח "לפום צערא אגרא" (אבות, פרק ה, משנה כ"ג). השכר אינו לפי ההשג אלא לפי הצער, לפי ההשקעה וההתגברות על הקשיים והמחסומים. המאבק נגד השליטה של היצר צריך להיות בסילוק מלא של כל הטכסיסים שלו. לא תמונות ולא סרטים ולא רחצה מעורבת - אין טעם לנסות לתקן כאשר לא מאפשרים תנאים בסיסיים לכך. לכן כשאנו מציעים להלן:  יום נקי, פרושו יום שלא רואים תמונות ולא סרטים ולא שום דבר שמעורר את היצר. מסופר על יוסף שהושלך לבור, הכתוב אומר "והבור ריק אין בו מים" - מסביר רש"י: מים אין בו אבל נחשים ועקרבים יש בו. זה משל לכלל החיים שלנו: כאשר החיים ריקים  ממים  מתכנים טובים וערכיים - אז נכנסים לחיים שלנו  נחשים ועקרבים  - רדיפת תאוות ויצרים. גם אתה חייב למלא את היום שלך בעשיה ובתכנים מעניינים ומרתקים. להגיע לסוף היום בתחושה שעבר עליך יום מלא ומעניין. כך יהיו לך דברים לחשוב עליהם וזכרונות לעבד אותם. הבור יהיה מלא מים ולא יהיה בו מקום לנחשים ועקרבים. אבל, את כל הדרישות הללו אתה לא יכול להשיג באפן מלא ביום אחד. לכן קח לך את הזמן. קח זמן בשפע ובלבד שתראה שהזמן הזה מאפשר לך להתקדם. שווה להתקדם לאט - ובטוח! מאשר להתקדם מהר אבל שוב ושוב לאבד הכל (זה מה שקורא כרגע). מעתה אל תאמר:  זו הפעם האחרונה שאני חוטא  אתה מנסה להגיע לתוצאה שכרגע היא בלתי אפשרית, כך אתה בכלל לא מתקדם, אלא רק מתייאש. כדי להתחיל להתקדם תציב לעצמך מטרה קטנה מאוד: יומיים בלבד, נקיים (אפשר יותר - לפי מה שאתה יכול לצפות מעצמך כרגע) אם הצלחת יומים. תגיד לעצמך  התקדמתי! כאמור,  נקי    פרושו יום שבו הבור מלא מים, אין שום עיסוק במראות שיעוררו את היצר - סרטים, תמונות או אפילו רחצה מעורבת. כך תמשיך במשך חודש או חודשיים (קח לך את הזמן בנחת!) עד שתרגיש שיש לך שליטה על היומים, ואז תוסיף יום, מעתה: שלשה ימים נקיים. אם תהיה נפילה - תראה זאת כנפילה מקומית ואל תדאג ששום דבר לא התקדם. אל תתן לנפילות חד פעמיות ליאש אותך ולגרום לנפילה מכל מה שהשגת. אל תמהר. כאמור -  לפי הצער השכר, כל יום נקי הוא נצחון, הוא נשמר לזכותך ולטובתך אצל הקב"ה. כך תמשיך ותתקדם לאט (גם אם יש קצת נפילות פה ושם) אבל בסך הכל מתקדם! עיין קישורים לתשובות חשובות נוספות נ.ב. התבודדות צריכה הדרכה נכונה. אם התוצאה של ההתבודדות אצלך היא הרגשה:  השם לא מקשיב לי  - אז אל תצא להתבודדות!
שאלה: כשרות בשר הרב אוירבך: רציתי לדעת מהי רמת כשרות של בשר עוף של רב אוירבך? ויישר כח!
תשובה: מצ"ב קישור לעמוד המחטות המומלצות ע"י ארגון כושרות
שאלה: מעמד האשה בבית המקדש ובאופן כללי: יצא לי לדבר עם אדם לא דתי שמבין קצת בהיסטוריה ויהדות והוא שאל אותי למה בבית המקדש הנשים קופחו והיו צריכות להשאר בעזרת הנשים שהיא יחסית גבוהה ומרוחקת ולא זכו למעמד שווה למעדם של הגברים שיכלו להיות יותר קרובים למקדש. אמרתי לו שאברר ואחזיר לו תשובה!
תשובה: השאלה בעצם נוגעת לכלל מעמד הנשים ביהדות שהרי גם בבית הכנסת, זהו המצב הרגיל - שהגברים בעזרת הגברים - שם מתרחשת ה פעילות, ואילו הנשים צופות מהצד. התשובה לשאלה שלך נמצאת בהבחנה מאד חשובה בין  פנים  לבין  חוץ, ובשביל להבין אותה אני אתן דוגמא מהחיים. בהרבה מאד מקומות, הניהול מתחלק למנהל ולסגן שלו. המנהל אחראי על תחום ה חוץ  - הוא בקשר עם חברות אחרות, הוא פונה לממשלה, לבתי דין וכו. הסגן אחראי על תחום ה פנים  - הוא אחראי על העובדים במקום העבודה או בחברה (או בצבא) האחריות שלו בעצם היא שהעסק יתנהל כמו שצריך. לכאורה, אפשר לומר, שהאדם הכי חשוב בחברה הוא המנהל, - כך זה נראה מבחוץ אבל מי שבפנים יודע שמנהל אפשר להחליף הרבה יותר בקלות מאשר את הסגן, הוא זה שמכיר את האנשים מקרוב, הוא זה שמטפח אותם, יוצר איתם קשרים וכו. דרך ההתנהלות הזו, שכמובן תארתי בצורה מאד כללית, קימת גם במשפחה - האבא הוא זה שמתעסק ב חוץ  ואלו האמא היא זו שמטפחת את ה בית. אני לא אכנס עכשיו לכלל המשמעויות של זה וגם לשינויים, שקרו בדור האחרון, חלקם מבורכים יותר, וחלקם מבורכים בפחות, אבל בודאי שמבחינת המצוות, בית הכנסת, בית המקדש כך זה מתנהל. הגברים הם אלו שנמצאים ב חוץ  - הם מנהלים את התפילה, הם מקריבים קרבנות (כמובן, הכהנים שביניהם) ואילו הנשים הם אלו שנמצאות ב פנים  - הן אחראיות על הבית. גם כאן, מבחינה חיצונית, זה נראה כאילו הגברים הם אלו שעושים הכל, אבל מי שיודע את הדברים מבפנים, יודע שמי שבאמת אחראי על הכל אלו הנשים. בהערת אגב, גם כל הנושא של הצניעות קשור לתחום הזה - האשה נדרשת לשמור על צניעותה, כלומר לשמור על כך שהיא לא תבלוט מדי כלפי חוץ. לעומת זאת, הגבר נדרש, בהיותו בחוץ, לא לתור אחרי עיניו ולהגרר אחרי מקומות זרים. מקוה שהבהרתי את הדברים ברכה והצלחה טוביה tsbias1 gmail.com
שאלה: שירים בשלושתהשבועות לילדים: האם מותר להשמיע שירים או צעצועים מוזיקליים לילדים קטנים בשלושה השבועות? מה אם המבוגרים שנמצאים באותו חדר? על תשובתכם בנימין
תשובה: מותר
שאלה: לבחור רב וללמוד זהר: אני כותבת זאת כחילונית שגדלה על מסורת (שמירת חגים, כשרות וכו ) מאמינה מאוד. אמונתי תמיד הייתה חזקה, אך גדלתי כחילונית. אין בי מטרות לחזור בתשובה (תשובה מעין חילונית- כמובן), אך תמיד הסתקרנתי בנושאים דתיים, מאז ומעולם. יש לי כמה שאלות כלליות ומאוד אשמח לתשובה. תחילה, אם אני רוצה להתחיל ללכת לרב- איך אני עושה זאת? איך אני אמורה לדעת לאיזה רב ללכת? יש כל כך הרבה רבנים, איך אני מכוונת את עצמי? עוד דבר שסיקרן אותי מאז ילדותי- האם זה אמיתי שישנם אנשים בעלי כוח על טבעי? אינני מתכוונת לכוח על טבעי שאנחנו רואים בטלויזיה. אך בכל זאת- כוח שהינו מעל לכולת שלנו כבני אדם. שאלה אחרונה- האם יש איסור לנשים לקרוא בספרים מסויימים? האם יש איסור לנשים ללמוד דברי תורה מספרים ספציפיים? ספר הזהר- האם חילונים יכולים ללמוד אותו? (במקום המתאים, כמובן). אשמח מאוד לתשובות המשך שבוע רגוע
תשובה: 1. צריך להכיר את הרב ואז להחליט אם לראות בו מישהו שחשוב לך לקבל ממנו השפעה והדרכה. הדרך הכי נכונה להכיר את הרב - לבא לשעורים שלו, ללמוד אצלו (בכל ישוב יש רשימות שונות של שעורים שהרבנים מעבירים בבתי הכנסת השונים ביישוב). דרך קצת פחות טובה, ללמוד אותו דרך שעורים באינטרנט או דרך מאמרים או ספרים שהוא כותב. 2. לחולל נסים זו סגולה דתית אבל היא לא פועלת כיום. בימי התנ"ך היו נביאים שחוללו ניסים מדהימים, כיום אין נביאים. בציבור מספרים סיפורים על כל מני צדיקים שעושים מופתים - גם אני שומע מפעם לפעם דברים כאלו, אבל קשה להוכיח שזה באמת כוח על טבעי. מכל מקום - מי שמכיר את הערכים הדתיים לעומק יודע שזה לחלוטין לא חשוב. הרב הגדול שאנו מבקשים הדרכתו לא גדול בעשית  מופתים  אלא גדול באהבה תורה ויראת שמים, גדול בעשיית חסד עם כל אדם מישראל. גדולי ישראל שבכל הדורות לא התיימרו להציג את גדולתם במופתים שהם עושים, ורבים מהם בכלל לא עסקו במופתים. 3. מצד אחד - אין לנשים ולא לחילוניים שום איסור לקרא או ללמוד משהו. תורת ישראל ראויה לכל אדם מישראל. מצד שני - כל אדם צריך למצוא את הלימוד שמתאים ונכון עבורו. את מוזמנת לפתוח ספר הזהר. תראי שאינך מבינה אף מילה. גם אם תקראי תרגום לעברית לא תביני כלום. כל לימוד של חומרים עמוקים מחייב גם הכנה והכשרה וגם מורה שאפשר ללמוד אצלו. אם הזהר מאוד חשוב לך - את צריכה לצאת למסע ארוך שימשך מספר שנים: גם להכיר את השפה והעולם של הזהר וגם למצוא את המורה שמתאים ללמוד הזהר שלך. קישור לספר הזהר עוד קישור לזהר
שאלה: טלית במקום חופה: רציתי בבקשה לשאול האם ניתן להסתפק בטלית במקום חופה? (שהטלית תהיה מתוחה מעל החתן והכלה). אשמח גם אם יהיו מקורות לתשובה, מראש ובשורות טובות!
תשובה: באופן עקרוני בהחלט אפשר וכך נהגו בעבר בחלק מקהילות ישראל. באופן מעשי עליך לשאול את הרב עורך החופה שלכם - הוא אחראי על כל הסדרים ההלכתיים והמנהגים בחופה ועליכם לסכם זאת ביחד איתו. בברכת מזל טוב דוד לוי 098987548
שאלה: הלכות נידה: על התשובה. האמת שאני לא כ"כ רוצה לדבר עם מדריכת כלות, אני לא נשואה שנייה ומרגישה מוזרה לפנות עכשיו אחרי כ"כ הרבה זמן בשאלה כה מטופשת. ו.ביקשתי שלא תפרסם לי את זה באתר.אפשר להוריד אותה?
תשובה: א. הורדתי. סליחה על הפרסום. זו תקלה טכנית. ב. אני מבין שאת לא רוצה ללכת למדריכת כלות. זה הגיוני. האם אני יכול לעזור?
שאלה: בנים-בנות: קשה לי לא לחשוב על בנים בביה"ס וזה ביכלל לא קשור אלי(אני עוד קטנה!!!!!!!!!!!)
תשובה: ממש ממש סליחה על העיכוב במענה שנובע מהעומס הרב המוטל עלינו אם עדיין את מרגישה קושי או התמודדות, את מוזמנת לחזור אלינו ומקוים להגיב בזמן ולא לאכזב. (תצייני בשאלה, שזו פעם שניה שאת פונה) מצטערים.
שאלה: שמי.: בס" ד לרב לפני 21 שנה בברית המילה שלי קבלתי את השם אלנתן. כל השנים אהבתי אותו כי הוא ממש מיוחד ומכאן גם הבעיה. הגעתי לבא ואז אנשים התחילו להתבלבל:אלחנן,נתנאל,נתן וכד ולשאלתי:מי בכלל היה אלנתן?מצאתי שהוא היה אבי נחושתא אבל אני לא יודע יותר מזה על אותו אלנתן התנכ"י.מה היה תפקידו?אני חושב שאם אדע להסביר לאנשים מי אלנתן אולי יהיה להם יותר קל לזכור את שמי ולא להתבלבל. בכללי זה שם טוב?מה ההבדל בין זה לנתנאל? בכבוד רב ו אלנתן
תשובה: שם נפלא. מבטא את העובדה שהקב"ה נתן אותך במתנה. אנחנו לא יודעים בדיוק מי הוא היה, אולם עצם העובדה ששמו מוזכר בתנ"ך היא מעלה.
שאלה: ספורט תחרותי: 1. האם יש בעיה עם ספורט תחרותי? 2. האם יש בעיה לצפות במשחקי ספורט? אבקש גם מקורות עם התשובות. (לא שאני רוצה לערער על הדברים פשוט זה לצורך מאמר)
תשובה: אני מציע כי תראה את הדברים בספר "בין הזמנים של הרב סתיו הי"ו.
שאלה: הלואות והלכות: יש לי שני שאלות אל הרב. 1)אני כמעט בטוח שאני חייב לאחד החברים כסף כי הוא הלוואה לי, אבל אני לא זוכר למי אני חייב מה לעשות במקרה כזה? 2)ואם אני במצב שבו אני יכול או לקירוא קריאת שמע בלי תפילין אבל במיניין או ליקרוא קריאת שמע בלי מיניין אבל אם תפילין מה עדיף?
תשובה: א. לו הייתה תביעה מכל חבריך שתשלם להם - כנראה שהייתי חייב לשלם לכל אחד. יכול להיות שרק לאחר שבועת היסת שלהם. ב. אולם המצב הוא כעת שאף אחד לא תובע ממך. יש שתי דעות בשולחן ערוך בנושא זה, וגם מחלוקת קצות ונתיבות בסברא ובדין של המצב הזה. המקובל הוא שאתה פטור אפילו בלצאת ידי שמיים במצב זה. ג. קריאת שמע עם תפילין קודמת.
שאלה: השכרת דירה בשלושת השבועות: האם מותר לפרסם מודעה להשכרת דירה ואולי גם לחתום חוזה עם משכירים בשלושת השבועות כאשר הכניסה אליה היא אחרי ט באב?
תשובה: לכם מותר בציפיה לישועה דוד לוי 098987548
שאלה: בין המיצרים (שלושת השבועות): האם מותר לשמוע שירים בשלושת השבועות שבין יז בתמוז ל-ט באב?
תשובה: אם הכוונה היא לשמיעה אינטימית בחדר שלך, תוך כדי עבודה וכדו  - הדבר מותר.
שאלה: שלושת השבועות: לרב שמי דוד ואני רוצה לשמוע שירים שלא משמחים ולא עצובים בשלושת השבועות האם אני יכול לשמוע??. דוד!
תשובה: יש המקילים בזה ויש המחמירים, אבל עצתי לך שלא לשמוע, בכדי להתחבר לחסרון שלנו מבית המקדש והשראת השכינה. עיין בתשובה שבקישור: